**Ridetur fra Veikåker til Farmen Fløtterud i Numedal**

**8. til 12. august 2018**

**Guider på turen er: Hanne Høne Veikåker, Arvid Mæland og Inger-Marie Haaland**

**Fantastisk rideopplevelse i vakker natur fra**

**Noresund over Rundskauen til Numedal**

Turen passer for alle som er noe hestevant og beregnet på at dere har med egen hest.

Vi har noen hester som kan leies. Dette er en unik mulighet til å være med på en opplevelsesrik ridetur i variert natur. Vi bor i egne telt, men har med oss følgebil med stor tilhenger, som transporterer alt, slik at det er mulig å unne seg litt luksus.

**Dag 1: Onsdag 8. august**

Fremmøte hos Hanne Høne på Veikåker gård ved Noresund i Krødsherad, innen kl 12.00. Vi parkere bilene som kan stå her til turen er over for dem som ikke har sjåfør. Så lesser deltakerene opp det utstyret som de vil ha med i følgebilen. Det være seg telt, liggeunderlag, sovepose, egne klær, kraftfor, snacks og evnt. drikkevarer. Med i salen har vi bare det som trengs for en dagsetappe. Kl 14 er vi klare for å ri ut. Dagens etappe går en distanse på ca 20 km. Dersom det er noen som sliter med hester som er litt uregjerelige, så hjelper guidene med gode tips slik at rideturen blir den beste mulige opplevelsen. Vel fremme på dagens camp kommer vi til ferdige inngjerdinger til hestene våre og vi møter følgebilen som har med mat til hest og folk og alt vi behøver for vår føste overnatting. Rytterne må selv sørge for stell av egen hest. Dette gjøres aller først. Så blir det solid hjemmelaget Lapskaus med godt tilbehør, så mye en bare orker. Kaffi, leirbål og masse gode historier om området vi har ridd gjennom.

**Dag 2: Torsdag 9. august**

Kl 06.30 er det opp å stelle hestene. De behøver kraftfor og høy og friskt vann. Hesten gjør jobben og må stelles aller først. Så kl 07.00 til 08.00 er det frokostbuffet med alskens godt å spise, og kaffi og te. Alle smører matpakke og ordner seg drikke til dagens tur. Vi skal være klare for å ri ut kl 09.30 Turen går i rolig tempo over lyng og hei, vi bruker skogsbilveger og -stier. Rir 2 timer så en halv time pause der vi bare slakker bukhjort. ( ikke saler av ) Videre 2 timers ridning før vi stopper 2 timer for lunsj og en pause for hestene. Vi fyrer bål og hygger oss ilag mens hestene eter og hviler. Etter 3 timer pause tar vi siste rykket inn til kveldens camp. Det blir ca 35 km i dag. Om kvelden serveres det heimelaga karbonader, pølser og gulerøtter for dem som liker slikt. Vi skal ha stort leirbål (det er lov å bringe med seg en klapp-sammen-campingstol). I kveld blir det litt innføring i Horsemanship og hvordan lese og skjønne mere av sin egen hest. Nina er meget dyktig og gir gjerne tips og råd.

**Dag 3: Fredag 10. august**

Kl 06.30 Opp og stelle hester. Frokost 7 – 8. Vi rir ut kl. 09.30 og da må ALLE være klare.

Fantastisk natur! Undervegs får vi masse informasjon om området vi rir i. 2 timers økt så halv times pause. 2 timers økt så 2 timers pause. Så til slutt: sjarmøretappen inn til kveldens nydelig camp i vakre Trillemarka. Når vi kommer til Campen er gjerder slått opp og vann er like i nærheten. Vi må selv fore hester, og sette opp telt. Kylling til middag ikveld. I kveld skal alle som vil få lære å kaste lasso.

**Dag 4: Lørdag 11. august**

Idag sover vi lenge… Kl 07.00 hesteforing. 07.30 til 08.30 frukostbuffet.

Vi rir ut kl 10.00 og dagens etappe er kun 20 km. Opplegget er som før: et par timer ridning, så pause. Vi spiser lunsj og berekner å være fremme på Farmen Fløtterud kl 14.00. Vel fremme på Farmen får alle som ønsker det, slippe hestene på stort beite, eller eventuelt i egen liten garde. Her er de anledning til å bade med hesten i elven og deltakerene får mulighet å ta seg en dusj på Fløtterud. Så er det å slå opp teltet eller evnt hjemreise for dem som ønsker avslutte rideferien nå.

**Lørdag 11. August om kvelden**

I kveld skal det være stor Cowboyfest På Farmen Fløtterud. Denne festen kan alle som har lyst delta på. Det blir garantert høy er Cowboy-factor, så ta med litt utstyr når du pakker. Vi skal ha stort leirbål. Det blir roping, dans og alt som skal til.

Kun forhåndsbestilte billetter. Pga maten. I kveld blir det servering av Fløtterud-biff og hamburger av ung Hereford oksekjøtt med masse godt tilbehør. Du kan selv bringe med deg det du har lyst å drikke denne kvelden.

**Dag 5: Søndag 12. august**

09.00 Frokost for hest og rytter. Kl 11.00 kjører bussen med dem som har bil stående hos Hanne Høne på Veikåker. Gi beskjed ved påmelding om du trenger transport for å hente bilen din. Hestene some er på Fløtterud blir passet på mens du er borte og henter bilen. Det går en drøy time for å kjøre å hente bilene.

Så takker vi alle som var med for laget.. Vi er temmelig sikker på at dette har vært en sterk indre og ytre opplevelse bade for rytter og hest.

**Pris pr deltager: 4900 kr**

Inkludert er følgende:

Rideturen med guider.

4 Frukoster

4 Luncher/ matpakker ( lages selv fra frukost buffet )

Middag Onsdag - Torsdag – Fredag.

Festen Lørdag med middag og musikk.

Høy av bra kvalitet til hestene.

Transport tilbake til Veikåker Søndag.

Oppsetting av Gjerder til hester. F

Følgebil heile turen. Transport av Telt osv.

Kurs / Visning Horsemanship ved Nina

**Festen Lørdag:** Har dere bekjente eller venner som vil være med på en unik Westernfest med mange Cowgirls og Cowboys, så må det forhåndsbestilles biletter. Koster 600 kr og dette inkluderer middag og musikk.

**Hesten:** Må ikke være mere enn 3 uker siden siste skoning.

(vi har med hovslager på hele rideturen. Han har sko i alle størrelser, men dette er kun til hester som mister sko.)

Hesten MÅ være trent minimum de siste 2 måneder og må ha vært i gjennom rideturer som er minst 3 timer lange i et strekk. Hestene slippes i garder med 5 hester. Hester som ikke går i lag med andre , år egen garde. Hestene MÅ ha gått på strømgjerde før turen, dvs. MÅ respektere strøm. Ta med myggmiddel til hasten og evnt. fluemaske, m.m. DU kjenner din hest og vet hva den behøver.

**Dette må du pakke med selv:**

Alle tar med eget forbruk av kraftfor, husk hesten gjør jobben, så litt engergi må den få i tillegg til høy.

**Rytteren:** Må være instilt på at vi rir selv om det regner. Med på turen er dyktige hestefolk slik at en trenger ikke bekymre seg så mye. En trenger heller ikke så veldig mye erfaring. Før turen starter hver dag, så deles gruppen i dem som vil ri litt raskere og dem som vil ri og bare nyte turen i et langsommere tempo. Du velger. Og du kan bytte gruppe fra dag til dag.

**Må ha med:** Eget telt (evnt dele med en du rir ilag med), liggeunderlag og sovepose. Tannkost om du er vant med det fra heimen. Sko- og klesskift. Ett sett regntøy (som vi ikke skal bruke ). Cowboy-tøy til lørdagen

Husk at det er lurt å ha en forsikring som dekker aktiviteten du skal være med på.

**Fremdrift:** Vi oppdaterer alle påmeldte med detaljerte turkart i slutten av juni måned. Det kan bli litt justeringer i dagsetapper, men ikke mye.

Det er mye som skal forberedes, bestilles og koordiners til en slik tur, så det er en stor fordel med tidlig påmelding.

**Vi gir kr 500 i rabatt dersom du melder deg på innen 1. April!**

Ved påmelding faktureres det straks kr 2.000. Dette beløpet er ikke refunderbart, men sikrer deg en plass. Kan du ikke delta, har du anledning selge din plass videre til andre. Restbeløpet blir fakturert i juli måned med forfall 1. August, dvs. en uke før vi skal avgårde på tur.

**Påmelding til Arvid på telefon 91 61 31 41 eller mail:** **arvid@drommeturer.no**